Kuumuta ahi 160-kraadini. Vahusta muna ja suhkur kuni segu on hele ja kreemjas. Sõelu peale jahu ja küpsetuspulbr, sega. Lisa apelsini koor,  kardemon ja mandlid. Jahutatud pinnal vormi taignast kaks 5x20 cm piklikku pätsi. Küpseta neid 35-40 min, kuni kergelt kuldset värvi. Lase natuke jahtuda ning seejärel lõika saiadest 1 cm paksused viilud. Laota need ahjuplaadile ning küpseta mõlemalt poolt täpselt 10 min. Lase jahtuda.    ***    Ema vaieldamatud lemmikud. Iga emadepäev/ema sünnipäev/jõulud/... olen neid emale küpsetanud (või lubanud lähipäevil küpsetada). Mõnes mõttes on neist saanud ka minu "lihtne väljapääs" - kui midagi  muud ei suuda välja mõelda siis need küpsised karbi šokolaadi, ilusa kruusi, omatehtud kaardi või kimbu lilledega lähevad ikka kaubaks.    Küpsised on mõnusad, kuid ausalt öeldes endale ma neis arvatavasti küpsetada ei viitsiks. Olgugi, et apelsiini-kardemoni maitsekombinatsioon on põnev, on nad minu jaoks ikka liiga igavad. (See muidugi ei tähenda seda, et ma ema kuhjast neid aeg-ajalt näpanud pole) Aga maitsed on erinevad ning mõnele tervisliku toidu austajale võivad need kindlasti väga tere  tulnud olla. Pealegi säilivad nad kaua ning näevad ilusad välja ka.